钦定古今图书集成/明伦汇编/官常典/第629卷 > 赵轨
## 钦定古今图书集成/明伦汇编/官常典/第629卷 > 赵轨

按《隋书》本传：“轨，河南雒阳人也。父肃，魏廷尉卿。轨少
好学，有行检，周蔡王引为记室，以清苦闻。迁卫州治
中。高祖受禅，转齐州别驾，有能名。其东邻有桑葚落
其家，轨遣人悉拾还。其主诫其诸子曰：‘吾非以此求
名，意者非机杼之物，不愿侵人，汝等宜以为诫。在州
四年，考绩连最。持节使者郃阳公梁子恭状上，高祖’”
嘉之，赐物三百段，米三百石。征轨入朝，父老相送者
各挥涕曰：“别驾在官，水火，不与百姓交，是以不敢以
壶酒相送。公清若水，请酌一杯水奉饯。”轨受而饮之。